ועדת הכלכלה, כנסת 19, פרוטוקול מספר 288, 2014-06-17 09:30

אבישי ברוורמן: בוקר טוב, אני מתכבד לפתוח את הישיבה.

אבישי ברוורמן: חבר הכנסת כבל.

אבישי ברוורמן: אני רואה פה את עו"ד תמר פינקוס.

אבישי ברוורמן: מכובדיי כולם.

אבישי ברוורמן: ועדת הכלכלה דנה בעבר בפרשת אקיו טק.

אבישי ברוורמן: לצערי, עדיין לא נמצא פתרון למי שנפגעו באותה פרשה.

אבישי ברוורמן: אני מוכרח לציין שפניתי לשר המשטרה, מה שנקרא בעגה הנוכחית השר לביטחון פנים, כי אני חושב שמה שקורה באקיו טק זה שערורייה, למרות שהביאו לנו פה את עורכי הדין הכי גדולים, את כל הדברים האלה.

אבישי ברוורמן: זו שערורייה, ועדיין הנושא הזה לא סודר.

אבישי ברוורמן: אני שולח פה, יש פה נציגים בכירים של המשטרה, שיעבירו את המסר.

אבישי ברוורמן: שוחחתי כבר לפני תקופה ארוכה עם השר אהרונוביץ'.

אבישי ברוורמן: צריך להיכנס לעובי הקורה כאן.

אבישי ברוורמן: אי-אפשר, שיגידו שאנשים תמימים, מוליכים אותם שולל, ואז אומרים: מבחינה חוקית וזה, ועורך דין גדול.

אבישי ברוורמן: צריך לעשות לזה סוף.

אבישי ברוורמן: ביקשנו לדווח בישיבה שקיימתי- - -

לאה ורון: בישיבה הזאת של היום.

לאה ורון: שיגיעו, כשהם ערוכים לדווח, על התקדמות החקירה.

לאה ורון: אני רואה פה את הנציגים של ביטחון פנים.

אבישי ברוורמן: אני מניח שמישהו ידווח לנו שאוטוטו פותרים את הבעיה הזאת.

אבישי ברוורמן: מה קורה לגבי מה שנראה כשערורייה לגבי אקיו טק?

אבישי ברוורמן: לכן היה חשוב לי מאוד כיושב-ראש הוועדה, לקדם את הצעת החוק של חבר הכנסת איתן כבל עם חברי כנסת נוספים - רק למען הדיון, חברי הכנסת ליפמן, רונן הופמן, שטרן, רגב - שמטרתה למנוע את פרשת אקיו טק הבאה.

אבישי ברוורמן: כמובן, שהרוח החיה מאחורי הרבה מאוד הצעות חוק, שאני אוהב לעשות חשיפה, מה שנקרא, זה רן מלמד מעמותת ידיד, לוחם ידוע לזכויות, למאבק חברתי ולהגינות ציבורית.

אבישי ברוורמן: לכן אנחנו נדון היום באותה הצעה, חוק התקשורת, (בזק ושידורים) (תיקון - עסקה לרכישת שירות של צד שלישי ומסירת פרטי זיהוי למנוי), וההצעה הזאת אמורה לשים מגבלות על חיוב צרכנים, שכרגע באמצעות חיוב החשבון של הטלפון הסלולרי עושים עליהם סיבוב ועוד סיבוב ועוד סיבוב.

אבישי ברוורמן: לכן זה דחוף.

אבישי ברוורמן: אנחנו נעשה את זה במהירות, ואני מקווה שנתקדם כמה שיותר מהר לחקיקה.

אבישי ברוורמן: חבר הכנסת כבל, בבקשה.

איתן כבל: בוקר טוב.

איתן כבל: תודה, אדוני היושב-ראש, תודה לצוות הוועדה.

איתן כבל: אני קודם כל רוצה להציג את ראשיד.

איתן כבל: היום זה יום הנוער.

איתן כבל: זה גם יום הגנת הסביבה, זה גם יום הנוער.

איתן כבל: חברי הכנסת צירפו אלינו מי שהסכים, נער ממועצת התלמידים הארצית, ראשיד.

איתן כבל: דוד שלו זה נואח מסאלחה.

אבישי ברוורמן: הוא היה אורח שלי בבאר-שבע, כשהיה שר.

איתן כבל: זה לאזכר את העניין.

איתן כבל: דבר שני, סיפור הצעת החוק.

איתן כבל: אני רוצה להזכיר, לפני שתמר יקירתי וחנה טירי הידועה - הצעת החוק הזו שהונחה, גם בעזרת עמותת ידיד, רן מלמד - אני רוצה לומר למה היא חשובה כל כך וצריך להעביר אותה.

איתן כבל: ביום ראשון, אחרי כל הסיפור, רעייתי ואני בנופש, ומקבלת רעייתי טלפון, ואומרים לה: שלום, אנחנו מפלאפון.

איתן כבל: רצינו רק להודיע לך – את בעלת המנוי?

איתן כבל: כן.

איתן כבל: ורשמתי אגב את כל הפרטים.

איתן כבל: יש לכם אפליקציה חינם עד סוף המונדיאל, ואת יכולה לעשות ככה ויכולה לעשות ככה, ואם – את יודעת איך זה – אם לא תרצי, תצטרכי להתקשר, ולהודיע שאת לא רוצה.

איתן כבל: מה זה פה, זה שיטת מצליח?

איתן כבל: אין יותר מצליח מזה.

איתן כבל: זה בדיוק סוג של אקיו טק אחרי אקיו טק.

איתן כבל: פוסט אקיו טק.

איתן כבל: רובנו אגב, ובמקרה הזה עוד בסדר, כיוון שזה פלאפון, הם התקשרו וזה.

איתן כבל: הם לא התקשרו לשתי הבנות שלי, שיש להן גם כן, כי הן לא בעלות המכשיר, והן לא תודענה לנו.

איתן כבל: כלומר אנחנו נקבל חשבונות בעוד זמן, שאין לנו מושג בכלל.

<אתי בנדלר: לאיזו תקופה הם הציעו?

איתן כבל: לחודש הקרוב.

איתן כבל: היא הודיעה שקיבלנו.

איתן כבל: היא לא שאלה, אם אנחנו רוצים.

איתן כבל: צירפה אותך.

איתן כבל: אם לא תרצה – אין לי עניין בזה.

איתן כבל: מה, באמת?

איתן כבל: היא מנסה למכור לה את זה.

איתן כבל: אף אחד לא כועס עליה.

איתן כבל: ואנחנו מדברים על הדברים האלה כשאנחנו כבר אחרי כל הסיפור.

איתן כבל: למה אני אומר את זה, חנה?

איתן כבל: כי זה מתקשר להצעת חוק שאני מלחמת עולם עם המשרד שלכם לגבי – לא באמתכם אגב – לגבי גן כן המשפט הזה של פירוט תשלומים.

איתן כבל: פירוט מלא על כל דבר ודבר.

איתן כבל: זה דיון אחר שאנחנו צריכים לקיים אותו.

איתן כבל: הצעת החוק הזאת מדברת באופן ברור.

איתן כבל: היא מגדירה את כללי המשחק, וקובעת מהי עסקה, בשונה מה שהיה בעבר – עצם העובדה שהוא התקשר אליך, כבר מבחינתו, הוא קיבל את האישור ממך.

איתן כבל: אני מאוד מבקש, לקדם את הצעת החוק, ולא להמתין להצעת החוק הממשלתית – אל"ף, כי אני כבר ותיק פה, ואני חוזר על הקלישאה – מבחינתי, כבר קלישאה – שאני רק נראה טוב, אבל אני מבוגר, ואני פה מספיק זמן כדי לשמוע תמיד שהנה אוטוטו, וקראתי, והכול בסדר.

איתן כבל: הצעת החוק הזו חייבת להיות מועברת מה יותר מהר - אחד.

איתן כבל: דבר שני, נציגי משרד התקשורת, לגופו של עניין, אני מבקש, וביקשתי את זה גם מהשר, לבחון את שאלת הרטרואקטיביות.

איתן כבל: נכון, זה לא דומה לקלאב הוטל.

איתן כבל: אני מודע לכל הדברים.

איתן כבל: אבל אני חושב שיש לנו חובה, לבחון במקרה הזה את שאלת הטיפול הרטרואקטיבי בעניין הזה.

איתן כבל: כי החוק כחוק הוא בסדר גמור.

איתן כבל: הוא מעביר אותנו למוד פעולה.

איתן כבל: שלום לחבר הכנסת בועז טופורובסקי.

איתן כבל: אם אני מנסה לומר, שהחוק, שהוא חשוב, מהיום והלאה, אבל החשיבות היותר גדולה, אדוני היושב-ראש, גברתי היועצת המשפטית, חברותיי וחבריי, האתגר הגדול פה בוועדה – לנסות ולעשות מהלך גדול, שיודע – אני לא יודע להגיד את זה.

איתן כבל: הרי אם בקלאב הוטל משרד המשפטים לא היה יודע לשים את הדברים, עשו מעשה, שאין לי ספק שבנקודת זמן מסוימת, כשמישהו הביא את הרעיון של הטיפול הרטרואקטיבי, אמרו לו: אתה משוגע?

איתן כבל: זה בלתי-אפשרי, איך אפשר לעשות את זה, זה לא עומד במבחן חקיקה.

איתן כבל: ובסוף זה נעשה.

איתן כבל: תודה, אדוני היושב-ראש.

אבישי ברוורמן: תודה.

אבישי ברוורמן: אני פותח את זה לדיון.

אבישי ברוורמן: קודם כל, אני מבקש לשמוע תחילה את נציגי המשרד לביטחון פנים לגבי התקדמות החקירה בנושא אקיו טק.

אבישי ברוורמן: כמובן, כל מה שניתן למסור לוועדה.

אבישי ברוורמן: מי מרבותיי הקצינים רוצה לפתוח?

<דוד מישקין: שלום.

<דוד מישקין: שמי דוד מישקין.

<דוד מישקין: אני ראש מפלג הונאה, תל-אביב.

<דוד מישקין: אני האחראי על החקירה בנושא של אקיו טק.

<דוד מישקין: אני מזכיר שהחקירה הזו מבוצעת, מה שנקרא, בצמוד לפרקליטות מחוז תל-אביב.

<דוד מישקין: אנחנו בהתייעצות מעת לעת, לראות איך אנחנו מתקדמים עם הטיפול בתיק.

<דוד מישקין: התייעצות אחרונה היתה אתמול עם הפרקליטות, אגב, כדי לראות איך מקדמים דברים- - -

אבישי ברוורמן: זה כל כך קשה?

אבישי ברוורמן: מה שישבנו פה זה כל הזמן- - -

<דוד מישקין: אומר כך.

<דוד מישקין: המהלך של אקיו טק, דיברו על זה רבות.

<דוד מישקין: אנחנו כולנו מכירים את המהלך.

<דוד מישקין: הוא בעצם מהלך של עסקה משולשת, כלומר יש שלושה גורמים, או אפילו ארבעה, אם אני לוקח את מקבל השירות כביכול, שמתעסקים בעניין הזה.

<דוד מישקין: זה אותו בן אופק עם חברת מרום, אקיו טק וכן הלאה, וחברות הסליקה.

<דוד מישקין: יש כמה חברות סליקה שמתעסקות בנושא הזה, וחברות הסלולר, שמתעסקות בנושא הזה גם הן.

<דוד מישקין: אנחנו בוחנים כל הזמן מעת לעת, מנסים לחדור לעוד נדבכים בתוך העסקה הזו כדי לגלות האם באחד מהנדבכים הללו היתה איזושהי עבירת מרמה, איזושהי הונאה או תקלה שיצרה את כל התהליך הזה.

<דוד מישקין: תקלות היו, יש כל מיני תקלות, אבל תקלות שהגיעו עד כדי עבירה פלילית.

<דוד מישקין: אנחנו בוחנים את כל האפשרויות.

<דוד מישקין: לאחרונה אגב חקרנו את עו"ד אופיר לב, שהוא אחד המובילים בתחום הזה, בתחום הקרבנות, וגם ממנו ניסינו להבין, איפה הוא רואה את הפן הפלילי.

<דוד מישקין: אגב, הוא לא הביא לנו את הפן הפלילי שם; הוא הביא לנו יותר את הפן האזרחי עם הסכסוך, אם התשלום יותר גדול, פחות גדול וכן הלאה.

<דוד מישקין: אנחנו מקבלים את כל חומרי הגלם, זה אומר אלפי מסמכים של כל החברות הסליקה והתקשורת וכן הלאה, וכמובן, וכמובן, בן אופן והחברה שלו, ומנסים לגלות בתוך הדבר הזה, איזו נקודה היא נקודת הכשל או נקודת ההונאה.

<דוד מישקין: אני מבטיח שברגע שנגלה את נקודת הכשל וההונאה, נרוץ על זה בכל ה- - -

אבישי ברוורמן: בקשה שלי, סנ"צ מישקין, קחו את זה כנושא בעדיפות גבוהה מאוד.

אבישי ברוורמן: כל כך הרבה אנשים בציבור פונים, כי יש פה הרגשה שהאזרח הקטן הוא חסר אונים מלקוח אדיר, שיש חברה ועורכי דין חזקים והכול.

אבישי ברוורמן: הוא איש קטן, ולהם יש תקציבים, ולכן ההרגשה של אזלת האונים- - -

איתן כבל: אדוני כל כך צודק, שלפעמים פונים אלינו אנשים עם אלפיים שקל, נניח.

איתן כבל: רק העורך דין שיכתוב לך מכתב, יעשה לך זה – אתה מוצא את עצמך – זה הסיפור.

אבישי ברוורמן: זה הסיפור.

אבישי ברוורמן: אתה יודע תמיד שבדברים האלה חברות גדולות, שיש להן עורכי דין, מחסלות, ואתה אומר: לא כדאי לך.

אבישי ברוורמן: וזה נראה כל כך גרוע.

אבישי ברוורמן: אז אנא, קחו את זה, כי אני חושב שגם חשיפת המקרה הזה והדברים האלה, המשמעות גם למען יראו וייראו, תהיה מאוד גדולה.

<דוד מישקין: אני לקחתי את זה בתור ראש מפלג הונאה ברמה האישית.

<דוד מישקין: היום אני אישית מטפל בנושא הזה יחד עם צוות החקירה שלי.

אבישי ברוורמן: עכשיו זה כבר לא המשטרה, זה לא השר; זה מישקין.

אבישי ברוורמן: תודה.

אבישי ברוורמן: בבקשה, חבר הכנסת טופורובסקי.

בועז טופורובסקי: דוד, חשוב לי להדגיש, כל הדיונים שהיו פה בכנסת – עזוב מה שאנחנו חווים, אבל דיונים, היה כאן מצב שבו אתה רואה אנשים או אנשים, או אנשים שהם קטינים, וברור שיש פה משהו לא תקין, וכל משרדי הממשלה באים ואומרים שהחברה הזו פועלת שלא כדין.

בועז טופורובסקי: וזה מה שמוזר לי.

בועז טופורובסקי: עם העובדה שיש אחידות דעים בין כולם, חוץ ממה שהחברה טוענת, שיש פה משהו, כולל השלטונות עצמם, שהוא- - -

<דוד מישקין: אני יכול להיכנס לנכבי החקירה ולהסביר, אבל זה לא- - -

אבישי ברוורמן: סנ"צ מישקין, עכשיו יש כתובת, יש מישקין.

אבישי ברוורמן: זה לא הדבר הגדול... עו"ד הילה דוידוביץ-בלומנטל, משרד המשפטים.

אבישי ברוורמן: יש לך להוסיף מילה בנושא אקיו טק?

<הילה דוידוביץ- בלומנטל: אני רוצה לדבר כאן בשם מחלקת ייעוץ וחקיקה ולא בשם כל משרד המשפטים, כי כפי שנמסר פה, חקירה פלילית, מלווה על-ידי הפרקליטות.

<הילה דוידוביץ- בלומנטל: נציגי הפרקליטות ביקשו לא להגיע לדיונים שבהם מתנהלת חקירה פלילית.

<הילה דוידוביץ- בלומנטל: לגבי יתר ההיבטים, אנחנו מכירים את כל הנושא.

<הילה דוידוביץ- בלומנטל: אנחנו עוקבים מקרוב.

<הילה דוידוביץ- בלומנטל: אנחנו סבורים שמשרד המשפטים הוא משרד מטה בהיבטים האלה.

<הילה דוידוביץ- בלומנטל: אין לו סמכויות אכיפה לטענות המרכזיות בדבר המרמה והעוקץ.

<הילה דוידוביץ- בלומנטל: לכן משרד המשפטים לא אמון בנושא הגנת צרכן או נושא התקשורת.

<הילה דוידוביץ- בלומנטל: אני רוצה רק להבהיר, כי זה חשוב.

<הילה דוידוביץ- בלומנטל: אני חושבת שהציפייה ממשרד המשפטים בהקשר הזה, להוציא הנחיות לציבור, לטפל בכל הסוגייה מקרוב, היא ציפייה מובנת אבל שגויה, כי לנו אין- - -

אבישי ברוורמן: רק רציתי לקבל הבהרה.

איתן כבל: בכל זאת, אדוני היושב-ראש, הלא פטור בלא כלום.

איתן כבל: בכל זאת אתם אמונים על התווית החוק.

איתן כבל: משרדי ממשלה, כללים, מדיניות, כל הדברים האלה.

איתן כבל: כשאני ביקשתי – הרי כל מה שאמרת, במחילה מכבודך – יודע, מכיר, זה לא חדש, אבל יש פה נימה שאומרת: עזבו אותי מהסיפור הזה.

איתן כבל: הייתי פה, שמעת.

איתן כבל: הבנתי את המסר.

איתן כבל: כי בסופו של עניין מה אני מצפה ממשרד המשפטים – כל הבעיות שאמרת, מונח, יש לנו מישקין, אנחנו מבינים את העניין הזה, הכול בסדר.

איתן כבל: יחד עם זה, יש פה חוק.

איתן כבל: אפשר להתקדם אתו.

איתן כבל: שאלת הרטרואקטיביות, זה הסיפור, אם אתם בכלל- - -

אבישי ברוורמן: אני רק מדבר על אקיו טק; עוד לא על החוק.

איתן כבל: ברור.

איתן כבל: הכול שזור.

אבישי ברוורמן: אני רואה את משרד המשפטים מאוד אקטיבי.

אבישי ברוורמן: יש הרבה נושאים שאני מכבד היום.

אבישי ברוורמן: בנושא, למשל, של הפתיחה לנישואים של הומואים ולסביות.

אבישי ברוורמן: מאוד אקטיבי.

אבישי ברוורמן: כשהוא רוצה להוביל, הוא מוביל.

אבישי ברוורמן: אני חושב שמה שמתבקש כאן, הציבור זועק, ובסופו של דבר חוץ ממישקין יש גם משרד המשפטים.

אבישי ברוורמן: מישקין, אסור שיהיה לבד.

אבישי ברוורמן: אני חושב שמה שאמרת, תעבירי לתשומת לבך, כי תמיד כל אחד יכול לומר: זה לא בחלק שלי, של הפיקוד הזה, והבעיה הזאת של קפקא וגוגל ושל קישון, שכל אחד עושה את המלאכה נאמנה, אבל אין מישהו שמסתכל למעלה, ולכן תפקיד משרד המשפטים הוא גם להשפיע על רוח החקיקה בישראל.

אבישי ברוורמן: תודה.

אבישי ברוורמן: רן מלמד, סמנכ"ל ידיד.

<רן מלמד: משפט לפני הנושא של החוק.

<רן מלמד: אחרי ששמעתי את דבריו של נציג המשטרה אני חייב לומר לך שאני מרגיש מאוד לא נוח.

<רן מלמד: זה מזכיר לי את התקופה שחברות סלולר וחברות אחרות היו באות לבתים בלילה ומחתימות או לא מחתימות אנשים על הסכמים כאלה ואחרים, כשאנשים לא רק שלא הבינו על מה חתמו, אלא במקרים מסוימים גם לא חתמו.

<רן מלמד: אנחנו יודעים שמתוך כל אותם 100 ומשהו אלף אנשים, יש בוודאות כאלה שלא חתמו על שום דבר, וכנראה, גם הגיל שלהם היה כזה שלא יכלו להתחייב.

אבישי ברוורמן: בוועדה היתה ילדה צעירה, שסיפרה זאת.

<רן מלמד: אם זה לא מעשה פלילי, אני לא יודע מה זה מעשה פלילי, ונדמה לי, עם כל הכבוד, שלא נתת פה תשובות שמסבירות למה למעשה משלושה או ארבעה חודשים המשטרה לא מצליחה לתת שום תשוובת אמתיות למה קורה עם הפרשה.

<דוד מישקין: קודם כל, זה חצי שנה מאז שאמרו שמחדשים את החקירה.

<דוד מישקין: והיו גם כאלה שקיבלו כמה פעמים דרישות- - -

<רן מלמד: אני חושב שזה בעייתי מאוד, אדוני היושב-ראש.

אבישי ברוורמן: תודה.

אבישי ברוורמן: רבותיי, אני רוצה להמשיך בנושא, אבל יש לי עוד הערה, כי הכול פה מצטבר.

אבישי ברוורמן: כל התסכולים יוצאים פה על השולחן.

אבישי ברוורמן: היתה תוכנית, ששודרה בטלוויזיה, לא אציין איזו, ואבקשה לקבל מידע, כי משרד התקשורת נמצא פה, לגבי ההנחיות והנהלים לחברות הסלולר על גניבת מכשיר סלולר.

אבישי ברוורמן: מה ההנחיות של המשרד לחברת סלולר, המקבלות הודעה מלקוח, כי המכשיר שלו נגנב או אבד?

אבישי ברוורמן: מה ששמענו בתוכנית הזאת -"כלבוטק",נכון?

אבישי ברוורמן: – שיום אחרי זה פתאום מי שגנב יכול להשתמש במספר.

אבישי ברוורמן: הפתיחות הזאת עם הסלולריים, הפרצה קוראת לגנב.

אבישי ברוורמן: אני גם מבקש את ההבהרה הזאת- אם אתם לא יכולים לענות לנו עכשיו, שייקחו את הדבר- - -

איתן כבל: היתה כתבה עכשיו, שחברות הסלולר התכנסו סביב העניין הזה, ומבצעות יחד עכשיו פעולה, שברגע שמישהו מתלונן- - -

לאה ורון: אבל זו ההנחיה, ככל הנראה.

לאה ורון: הראו בתוכנית לקוח, שמסר שנגנב לו הטלפון, מספר לקוחות.

לאה ורון: הנציג של חברת הסלולר בו ברגע אמר:

לאה ורון: אנחנו מנתקים את הקו, ומכניסים את המידע לרשימה השחורה, ולמחרת הולך נציג התוכנית לחברת סלולר כלשהי לרבות חברת הסלולר שלה ספציפית נמסר המידע שהטלפון נגנב, ובו ברגע מחברים אותו לקו.

לאה ורון: עוד אומרים לו: תמתין, זה לוקח 40 דקות.

לאה ורון: אנחנו רק רוצים לוודא שהקו מחובר והכול בסדר.

<תמר פינקוס: בזה, לפי מה שקראתי בעיתון, בדיוק בכשל הזה הם מטפלים, שגם טכנית במקום אחר אי-אפשר יהיה, והם עושים- - -

אבישי ברוורמן: משרד התקשורת, גברתי, את מודעת לזה?

<ברוריה מנדלסון: זה לא היה נושא הדיון אז לא התכוננו, אבל אני יכולה לומר מה היה המצב מבחינת הוראות הרשיון.

<ברוריה מנדלסון: נציגי חברות הסלולר פה יכולות להגיד לנו מה הן עושות בפועל, אבל מבחינת הוראות הרשיונות, מנוי שנגנב לו המכשיר יכול להתקשר לחברה, ולבקש: תנתקו אותי מהשירותים.

<ברוריה מנדלסון: לגבי המכשיר עצמו, מנוי שמסר מראש את מספר המכשיר שלו, לפני הגניבה, יכול להתקשר לחברה אחרי הגניבה, לומר לו: בבקשה נתקי את הברזל עצמו, אל תיתני לו אפשרות להתחבר לרשת, והחברה אמורה לבצע את זה, אחרי שהיא מקבלת כזו הוראה.

לאה ורון: למשך כמה זמן?

<ברוריה מנדלסון: עד הסוף.

<תמר פינקוס: יש הבדל בין מספר טלפון?

<ברוריה מנדלסון: בטח.

<תמר פינקוס: צרכן לא יודע שהוא צריך להגיד, מעבר למספר הטלפון, גם מספר מכשיר.

<תמר פינקוס: הוא לא יודע את הדקויות.

אבישי ברוורמן: איך הוא יידע?

<תמר פינקוס: כדי שאנחנו הצרכנים לא נוטעה, מה שצריך לצאת בהודעה לציבור: אנא, מי שנגנב לו מספר טלפון, ימסור לא רק את המספר אלא את מספר המכשיר, כדי למנוע- - -

אבישי ברוורמן: איך הוא יידע את מספר המכשיר?

אבישי ברוורמן: אני לא מבין.

אבישי ברוורמן: מי יידע את מספר המכשיר, אחרי שגנבו לו?

אבישי ברוורמן: אני יודע את מספר המכשיר פה?

אבישי ברוורמן: ניתן את הזכות לחברת סלקום לומר משהו על כל חברות התקשורת.

אבישי ברוורמן: אתה מבין את הבעיה.

<דורי ציקו: ספציפית לגבי הנושא של גניבת מכשירים, מה שהיה בכתבה.

<דורי ציקו: לגבי מה שהעלתה תמר פינקוס, לא צריך לדעת את מספר המכשיר.

<דורי ציקו: זה מופיע במערכות של החברה, ולכן אנחנו - - -

<ברוריה מנדלסון: גם מי שלא קנה אצלכם את המכשיר?

<דורי ציקו: גם מי שלא קנה, כי רואים מאיזה טלפון נעשה שימוש.

אבישי ברוורמן: אז תמר, ההערה שלך מיותרת.

<דורי ציקו: הנוהל שעובד, וזה גם משהו שאושר על-ידי משרד התקשורת, זה, כשלקוח מדווח על גניבה, מכניסים את זה כאמור לרשימה שחורה.

<דורי ציקו: במהלך הלילה הרשימה הזאת מועברת בין המפעילים, כדי שהחסימה תהיה אצל כלל המפעילים.

<דורי ציקו: לגבי המקרים הספציפיים שהיו בכתבה, זה משהו שכל חברה בודקת, אבל עקרונית הדברים הללו נבדקו על-ידי המשרד בשנה האחרונה.

<דורי ציקו: כן יש רשימה והיא כן עוברת כל לילה.

<דורי ציקו: אלה דברים שמבוצעים.

אבישי ברוורמן: אתה אומר שהיו מקרים חריגים?

<דורי ציקו: במה שאנחנו בדקנו, מדובר, כנראה, במשהו חריג.

<דורי ציקו: שוב, זה דבר שאנחנו צריכים לבדוק, אבל זה כן נעשה בשוטף.

<דורי ציקו: חשוב להבין, שהרשימה השחורה הזאת, גם ממה שעלה בכתבה, לא תפתור בצורה הרמטית וכנראה, גם לא בצורה מאוד משמעותית, בגלל מה שנטען גם בכתבה, שבסופו של דבר המכשירים האלה עוברים לרשות הפלסטינית, למזרח אירופה, לכל המקומות שלא נמצאים ברשימה השחורה הזאת.

אבישי ברוורמן: תודה.

איתן כבל: לכן צריך שלום.

אבישי ברוורמן: גם שלום לא פותר את בעיית השחיתות.

אבישי ברוורמן: השחיתות בכל המקומות.

אבישי ברוורמן: ..

אבישי ברוורמן: כדי להתקדם בנושא של הצעת החוק שעל הפרק, לסיים את הפרק הזה, אני דורש, ואני מסתכל עליך, ממשרד התקשורת, לבחון את הטענות שהועלו, לפיהן חברות הסלולר מחברות גם מכשירי טלפון שלגביהם הודיעו הלקוחות כי נגנבו המכשירים, והם הוכנסו לכאורה לרשימה השחורה.

אבישי ברוורמן: ברשותך, אני מבקש שתעבירי לוועדה בכתב דוח על הבדיקות שנערכו ועל אופן הפיקוח – כמובן, עם הערות הכללית, שעל בעיית השחיתות הכללית קשה להתגבר, אבל בתוך המגרש הקיים.

אבישי ברוורמן: אם כך אני עובר לנושא של הפרק, להצעת החוק של חבר הכנסת כבל ואחרים, ואני נותן את רשות הדיבור לעו"ד חנה וינשטוק-טירי, היועצת המשפטית של הרשות לצרכנות וסחר הוגן.

אבישי ברוורמן: בבקשה.

<חנה וינשטוק-טירי: הצעת החוק של חבר הכנסת כבל היא הצעת חוק צרכנית מאין כמוה.

<חנה וינשטוק-טירי: התיקון הוא תיקון בחוק התקשורת; לא בחוק הגנת הצרכן.

<חנה וינשטוק-טירי: ככל שההצעה הזאת תתקדם כתיקון בחוק התקשורת, למרות שהנושא הוא מאוד צרכני ובאמת מעלה בעיות מאוד רציניות, זה לא יהיה בנישה שלנו, זה לא יהיה במסגרת הסמכויות שלנו, כי זה תיקון שאחראי עליו משרד התקשורת.

<חנה וינשטוק-טירי: מאחר שאנחנו זיהינו שיש פה בעיות צרכניות רציניות, ניסחנו תזכיר חוק משלנו בנושא, הפצנו אותו לפני כחודש.

<חנה וינשטוק-טירי: כעיקרון עבר הזמן לקבלת הערות, עברו 21 הימים ש אמורה להקצות לקבלת הערות.

<חנה וינשטוק-טירי: התחלנו להתקדם בנושא, ישבנו כבר עם משרד המשפטים, התחלנו בדיונים בנושא.

<חנה וינשטוק-טירי: אני מקווה שבקרוב הצעת החוק תעלה לוועדת שרים.

אבישי ברוורמן: אני רוצה להבין, האם האחריות היא של משרד התקשורת בנושא הזה?

<חנה וינשטוק-טירי: כרגע, מאחר שהצעת החוק היא תיקון בחוק התקשורת, לרשות להגנת הצרכן לא היו סמכויות.

אבישי ברוורמן: אבל מאחר שאתם אמונים, יושבת פה עו"ד מנדלסון- - -

<תמר פינקוס: אנחנו לא נוכל להגן על זה.

אבישי ברוורמן: מה ההצעה שלנו?

אבישי ברוורמן: כי גם חבר הכנסת כבל וכל המציעים, כולנו רוצים שיהיה טוב לאזרחים.

אבישי ברוורמן: לכן ברור שצריך לקדם.

אבישי ברוורמן: איפה הדברים עומדים גם אצלכם, ואחר כך עו"ד מנדלסון תסביר, ממשרד התקשורת, כדי שיקדמו את הדברים האלה בצורה האפקטיבית ביותר.

<חנה וינשטוק-טירי: אני רוצה קודם כל כמה מילים כדי להסביר באילו כשלים הצעת החוק שלנו באה לטפל.

<חנה וינשטוק-טירי: הצעת החוק באה לטפל לא רק בנושא שכולנו קוראים לו אקיו טק היום, אבל ודאי שגם.

<חנה וינשטוק-טירי: כלומר הצעת החוק באה לטפל בפרקטיקה שחוק הגנת הצרכן כיום לא מכסה אותה, שזו גביית כספים מצרכנים שלא כדין.

<חנה וינשטוק-טירי: אנחנו מכירים את זה גם בשם של גניבה – זה כמו שמכניסים את היד לכיס שלי, ולוקחים ממני כסף, בין אם נותנים לי שירות ובין אם אומרים שייתנו לי שירות, בין אם שולחים לי מוצר שבכלל לא רציתי.

<חנה וינשטוק-טירי: בעצם הצעת החוק באה לכסות שתי פרקטיקות בעייתיות: אחת זה בנושא שבאתרי אינטרנט אומרים לאנשים: תשאירו מספר טלפון, נחזור אליכם, או: בואו תמלאו איזשהו שאלון, ואז הם מכניסים את מספר הטלפון, ואנשים כלל לא מודעים שבכך שהם מסרו את מספר הטלפון שלהם הם עשו עסקה, ואז הם מגלים חיובים, ברוב המקרים זה באמצעות חשבון הטלפון, כי הם משאירים את מספר הטלפון, וכן היא באה לכסות מצב שבו, ויש לנו תלונות רבות ברשות, של חברות שעוסקות בשיווק טלפוני, שמתקשרות, וברוב המקרים, יש לנו המון תלונות שמתקשים לקשישים ומציעים- - -

אבישי ברוורמן: ברור לחלוטין.

אבישי ברוורמן: אנשים מפתים אותם.

<חנה וינשטוק-טירי: יכול להיות שאותו קשיש בעבר קנה מהם.

<חנה וינשטוק-טירי: יש להם במאגרים את כרטיס האשראי.

<חנה וינשטוק-טירי: פה אנחנו לא מדברים על חיובי הטלפון.

<אתי בנדלר: בניגוד להנחיות המפקח על הבנקים, לדעתי.

<אתי בנדלר: או אינני זוכרת באיזה מקום עוגן- - -

איתן כבל: אם יורשה לי להתפרץ בין שתיכן, זה באמת מרגש אותי במובן החיובי, שאתם עובדים על העניין הזה ומקדמים אותו.

איתן כבל: זה בסדר גמור.

איתן כבל: אני מעולם לא התנגדתי – מי כמוכם יודע שאני מספק לכם המון שאלות והמון עבודה, וזה בסדר גמור.

איתן כבל: אדוני היושב-ראש, זה גם מה שעלה, כשדיברתי עם השר.

איתן כבל: התיאום הזה לא תיאום להמתין אלא בתיאום כדי לקדם, כמו שאנחנו עושים תיאום רגיל.

איתן כבל: דיברתי עם השר באופן אישי, שגם השיב לי.

איתן כבל: הנה, הפרוטוקול פה.

איתן כבל: אמרתי, אני כבר קשישא.

איתן כבל: שאבדוק, אולי - בכל זאת 25 אלף תאים נשרפים כל יום מגיל מסוים.

איתן כבל: חשבתי, אולי החלק הזה בתא נשרף לי.

איתן כבל: בדקתי.

איתן כבל: אני מבקש, אם תצליחו, מה שאני סקפטי, אם תרשי לי, כל יום שעובר וחוק כזה אינו מחוקק, גם אם הוא בממד הצר של העניין, גורם לנזק מפה עד להודעה חדשה.

איתן כבל: ונתתי את הדוגמה של חברת פלאפון, שהיא חברה לא אמרנו מהרשות הפלסטינית; נתתי דוגמה אישית מעצמי.

איתן כבל: לכן אני מבקש, אם יקרה הנס, ואנחנו רק בעניינים כאלה בנסים עסקינן, כי תמיד הכנו, והתזכיר, ואוטוטו, ואני יודע שאתן חרוצות, ואיני ציני בכלל, ואני חושב שמה שאתן רוצות להוביל הוא דבר חשוב ונכון – אם נסיים, תעשו את החיבור בסוף, אין לי בעיה.

איתן כבל: אבל אני אומר, שאין שום סיבה בעולם בעניין הזה, שאדוני היושב-ראש, לא נוביל את זה.

אבישי ברוורמן: תודה.

אבישי ברוורמן: לאט-לאט.

אבישי ברוורמן: לנשום עמוק.

אבישי ברוורמן: עו"ד טירי.

אבישי ברוורמן: בבקשה.

<חנה וינשטוק-טירי: אני בכל זאת מבקשת מחבר הכנסת, להמתין להצעת החוק הממשלתית.

<חנה וינשטוק-טירי: אני רוצה שוב לומר שהחלטת הממשלה לגבי הצעת החוק הפרטית, היתה תמיכה בטרומית, ובלבד שהמשך החקיקה יתואם עם התזכיר שהופץ על-ידי הרשות להגנת הצרכן.

<חנה וינשטוק-טירי: אני לא רואה איך- - -

איתן כבל: חנה טירי, אני מאוד מעריך את יושרתך.

איתן כבל: לא היה, לא נברא.

איתן כבל: אני רוצה להזכיר לך נשכחות.

איתן כבל: אתם התנגדתם מלכתחילה שאני אניח, שמסיבות שלא נפרט.

איתן כבל: למרות זאת ואף-על-פי כן עשיתי עבודה בוועדה.

איתן כבל: דיברתי עם מי שצריך, והחליט השר לתת לי את הגיבוי למרות שהיתה התנגדות שלכם.

איתן כבל: לא נאמר לי בשום שלב שזה צריך להיות מובא או יקודם, גם בדבריו של השר.

איתן כבל: לא נאמר לי.

איתן כבל: כשאומרים מעל במת הכנסת, ואנחנו כבר חברי כנסת ותיקים, יודעים ומבינים את מה שאומרים לנו, ומעולם אגב, ויודעים פה גם בוועדה, שכשאני מגיע להסכמות, אני עומד בהסכמות, גם אם חברי כנסת אחרים מנסים לקחת את ההסכמות למקומות אחרים.

אבישי ברוורמן: אין לך מה להוסיף, נכון?

<חנה וינשטוק-טירי: יש לי הרבה.

<חנה וינשטוק-טירי: אני לא סתם מתפרצת.

<חנה וינשטוק-טירי: הנושא הזה הוא באמת בנפשנו.

<חנה וינשטוק-טירי: זה נושא מהותי, זה נושא צרכני, והחשש שלי, שאם זה יקודם- - - משרד המשפטים יבוא ויגיד לי: יש פה הסדרה כפולה, את אל תקדמי, והתיקון שלי- - -

<אתי בנדלר: האם את אומרת שהממשלה בשלב זה מתנגדת לקידום הצעת החוק?

<אתי בנדלר: תגידי את הדברים בצורה ברורה.

<חנה וינשטוק-טירי: שוב, המשמעות של תמיכה בטרומית היא תמיכה בטרומית בלבד, כלומר אם זה יבוא לקריאה ראשונה, זה אומר שהממשלה תתנגד.

<חנה וינשטוק-טירי: זה המשמעות.

<חנה וינשטוק-טירי: בתיאום, זה אומר שחבר הכנסת ממתין להצעה הממשלתית.

איתן כבל: לא, סליחה.

איתן כבל: זה כתוב שם?

<חנה וינשטוק-טירי: זאת המשמעות.

אבישי ברוורמן: רבותיי, אני לא נכנס כרגע, מה נכון, מה לא נכון.

אבישי ברוורמן: אני כרגע מסתכל מהבחינה הפרוצדורלית.

אבישי ברוורמן: רבותיי, הנושא, כמובן, הוא דחוף ותכוף.

אבישי ברוורמן: מצד שני, עו"ד בנדלר קוראת עכשיו את מה שכתוב בדיוק.

אבישי ברוורמן: אנא קראי.

<אתי בנדלר: החלטת הממשלה, החלטה מס' חק/721, של ועדת השרים לענייני חקיקה מיום 16 בפברואר 2014.

<אתי בנדלר: אני מדלגת וקוראת את המחליטים.

<אתי בנדלר: בהתאם לסעיף 66 בתקנון לעבודת הממשלה - לתמוך בקריאה הטרומית בהצעת חוק התקשורת (בזק ושידורים)(תיקון – עסקה לרכישת שירות של צד שלישי ומסירת פרטי זיהוי למנוי), התשע"ד-2013, של חבר הכנסת איתן כבל ואחרים, (פ/2004), בכפוף לתנאים הבאים: א.

<אתי בנדלר: המשך הליכי חקיקה ייעשו בתיאום עם משרד התקשורת.

<אתי בנדלר: ב.

<אתי בנדלר: הצעת החוק תתואם עם הצעת חוק ממשלתית בנושא, שתופץ על-ידי הרשות להגנת הצרכן וסחר הוגן.

אבישי ברוורמן: תודה.

אבישי ברוורמן: רבותיי, ברור שכרגע הממשלה מתנגדת.

אבישי ברוורמן: מה שאני הולך לעשות עכשיו, אני מתחיל לקדם את קריאת החוק לסעיפים.

אבישי ברוורמן: ברור שבשלב זה היא לא תקודם, אבל כדי שנחסוך זמן, אם בתהליכים הללו תהיה התקדמות – שבישיבה הבאה.

אבישי ברוורמן: לפני זה אתן לעו"ד ואיל ג'יג'יני לומר את דברו, משרד התקשורת, בבקשה.

<ואיל ג'יג'יני: אני רוצה לציין קודם כל, שבניגוד לנאמר פה, אין דחיפות ממשית בהצעת החוק, מאחר שהיום ברשיונות של חברות הטלפון יש כבר הסדרה קיימת, שנמצאת בסעיף 60.6 לרשיונות, שנכנסה לתוקף ב-10 בדצמבר 2012.

אבישי ברוורמן: מה היא אומרת בדיוק?

לאה ורון: אז איך קרתה כל פרשת אקיו טק?

<תמר פינקוס: היא קרתה ב-2007.

אבישי ברוורמן: אני רוצה להבין, ואיל, מה התקנה אומרת בדיוק?

אבישי ברוורמן: אם זה כבר קרה, למה צריך חוק?

<ואיל ג'יג'יני: התיקון בנובמבר 2011- - -

<ברוריה מנדלסון: הוא נכנס לתוקף בנובמבר 11'.

<ואיל ג'יג'יני: יש לנו הסדרה מאוד מפורטת ברשיונות, איך עסקה אמורה להתבצע.

<ואיל ג'יג'יני: יש לנו התייחסות מאוד מפורטת, מסמך מאוד מפורט.

אבישי ברוורמן: בנקודת הזמן הזאת, מדוע הצעת החוק של איתן כבל ואחרים לא רלוונטית?

<ואיל ג'יג'יני: אנחנו לא אומרים שהיא לא רלוונטית.

<תמר פינקוס: היא כפולה.

אבישי ברוורמן: אתה אומר שבפועל הדברים האלה קורים.

<ואיל ג'יג'יני: נכון.

<ואיל ג'יג'יני: היום יש לנו הוראות שמחיבות לתת הסכמה מפורשת, ואנחנו מגדירים בדיוק מה צריך להישלח, ומה צריך ברשיון לקבל.

<ואיל ג'יג'יני: יש לנו גם התייחסות לאיך צריך להעביר את המידע ואיך זה צריך להתבצע במגוון מקומות.

<ואיל ג'יג'יני: נגיד, יש לנו הסדרה ספציפית לנושא האינטרנט.

<ואיל ג'יג'יני: יש לנו נספח ו' לרשיונות החברות- - -

אבישי ברוורמן: היו פה הרבה מאוד דוגמאות.

אבישי ברוורמן: כמו שנאמר, לוקחים, אפילו חנה אמרה את זה, מעבר למה שאמרו חברי הכנסת כבל וטופורובסקי, אנשים מבוגרים, שזקוקים לתשומת לב, וגורמים להם הונאה בדברים האלה באמצעות המכשירים.

אבישי ברוורמן: איך ההוראות שקיימות כרגע בסלולר, הן מספיקות?

<ואיל ג'יג'יני: מאז שהתיקון נכנס לתוקף חלה ירידה דרמטית, והיום אנחנו כמעט לא מקבלים תלונות אקיו טק.

<ואיל ג'יג'יני: התלונות של אקיו טק הן תלונות על שנים 2008 ו-2007.

<ואיל ג'יג'יני: היום כבר התופעה הזאת לא כל כך נפוצה, כי התיקון ברשיונות טיפל בזה.

<ואיל ג'יג'יני: יש לנו אפילו הסדרה, שהיא יותר מחמירה ומפורטת ברשיונות, שקובעת, נגיד, שברישום דרך האינטרנט הצרכן, לא רק שצריך להקליד את מספר הטלפון; הוא גם מקבל קוד אוטומטי, ויצטרך להקליד את הקוד - פרוצדורה מאוד ארוכה.

אבישי ברוורמן: אתה אומר שמבחינת השכיחות בשטח המקרים האלה הם בשכיחות מאוד נמוכה?

<ואיל ג'יג'יני: היום כן.

אבישי ברוורמן: זה מעניין אותי.

אבישי ברוורמן: יש פה מישהו שיכול לעזור לי פה מהממ"מ, או ממשרד התקשורת?

אבישי ברוורמן: השאלה, המקרה של אקיו טק זעזע את אמות הספים.

<תמר פינקוס: זה היה לפני זה.

אבישי ברוורמן: אני יודע, אבל לגבי המצב הנוכחי בשטח, האם מה שאנחנו מעלים כרגע זה דברים בשכיחות מאוד נמוכה, או הדברים האלה הם בעלי שכיחות גבוהה?

אבישי ברוורמן: חשוב לי לדעת את הסטטיסטיקה.

אבישי ברוורמן: מישהו יכול לתת לי מידע?

<ואיל ג'יג'יני: לגבי תחום התקשורת, התלונות שמגיעות אלינו הן בשיחות נמוכה מאוד.

<ואיל ג'יג'יני: היום זה לא נושא שעולה כל כך הרבה מתלונות הצרכנים.

אבישי ברוורמן: אני מאוד שמח לשמוע את זה.

<ואיל ג'יג'יני: אפילו חבר הכנסת כתב בדברי ההסבר שהוא רוצה לעגן.

אבישי ברוורמן: לעגן את זה בחקיקה זה כשר וזה רציני, אבל אתה אומר שהבעיה הזאת היא לא כזאת אקוטית כמו שהיה אקיו טק.

<ואיל ג'יג'יני: בגלל ההסדרות השונות.

אבישי ברוורמן: הבנתי.

אבישי ברוורמן: בגלל שהדברים השתנו מאז.

אבישי ברוורמן: חבר הכנסת טופורובסקי, בבקשה.

בועז טופורובסקי: הסיבה שזה לא שכיח, כי אנחנו לא מתקרבים לתקופת התיישנות.

בועז טופורובסקי: כל הקטע באקיו טק היה שהם חיכו כמה שהם יכולים לחכות יותר זמן כדי לבוא ולומר: זה עשרים שקל לשבוע כפול חמישים שבועות בשנה כפול מספר השנים, עד שהם יכולים למשוך לתקופת התיישנות.

בועז טופורובסקי: לכן הם חיכו שש וכמעט שבע שנים.

בועז טופורובסקי: וזה מה שיקרה גם כאן.

בועז טופורובסקי: אגיד לכם מה יקרה אם נמשיך לקבל את הטענות שלהם.

בועז טופורובסקי: הרי מה קרה עם אקיו טק?

בועז טופורובסקי: באה הרשות להגנת הצרכן ואמרה: אנחנו לא מטפלים בזה, זה לא נושא צרכני.

בועז טופורובסקי: זה מה שהיא אמרה בוועדה.

<תמר פינקוס: לא.

<תמר פינקוס: אמרתי שזה צרכני, אבל שזה לא במסגרת חוק הגנת הצרכן.

<תמר פינקוס: זה מאוד צרכני, אבל זו הונאה.

בועז טופורובסקי: זה הונאה.

בועז טופורובסקי: אני לא אומר פרשנות אלא עובדות.

בועז טופורובסקי: הם אמרו, ואפשר ללכת לפרוטוקול, שזה לא נושא צרכני כי זה הונאה, וזה עניין למשטרה, וזה לא בסמכותם.

בועז טופורובסקי: אז מה זה משנה עכשיו חוקים ועוד חוקים?

בועז טופורובסקי: שיגידו: זה לא צרכני כי זה הונאה, אז זה לא בסמכותנו.

בועז טופורובסקי: זה דבר אחד.

בועז טופורובסקי: דבר שני, משרד התקשורת גם על אקיו טק גם כאן בוועדה וגם בוועדה לביקורת המדינה אמר שגם הם עברו ב-2008 ו-2009 ו-2010 על הוראות משרד התקשורת, והוא לא עושה עם זה כלום, אז מה זה עוזר שזה ברשיון, ומה זה עוזר שהם יעבירו הצעת חוק משלהם?

בועז טופורובסקי: כי בפעם הבאה הם יגידו: זה לא צרכני, עוד פעם.

אבישי ברוורמן: אנחנו בעד הצעת החוק בכל מקרה, ולקדם אותה כמה שיותר בכל מקרה.

אבישי ברוורמן: השאלה היחידה שכרגע שאלתי היא מבחינת האינפורמציה, מעבר לרטוריקה ולכאב, מבחינת השכיחות, ולכן השאלה היום ב-2014, האם הדברים האלה בנפרד או לא.

אבישי ברוורמן: רן מלמד רצה לסבר את אוזנינו.

בועז טופורובסקי: רק עוד משהו.

בועז טופורובסקי: מנכ"ל אקיו טק אמר בוועדה, למרות שאי-אפשר לדעת אם הוא אומר אמת או לא אמת, הוא אמר שגם עכשיו יש אנשים שחייבים לו, וגם מ-2012 וגם מ-2013, והסיבה שכנראה- - - זה כי הוא מחכה כמה שנים.

אבישי ברוורמן: להתיישנות, בטח.

אבישי ברוורמן: רן, יש לך מידע לגבי השכיחות?

<רן מלמד: אני מסכים שהכמויות ירדו, אבל הן בהחלט לא נעלמו.

אבישי ברוורמן: מעניין אותי, גם משרד התקשורת או חברות הסלולר - תמונה סטטיסטית.

<רן מלמד: אם חברות הסלולר יגידו פה היום כמה כסף הן מקבלות מחברות התוכן צד שלישי, אפשר יהיה לעשות בדיקות קצת יותר מעמיקות על הנושא הזה.

<רן מלמד: אני, ברשותך, חושב שנקלענו פה למשחקי אגו של ממשלת ישראל, של מי יהיה הראשון שיוציא את הערמונים מן האש ויפתור את הפלונטר הזה.

<רן מלמד: אני חושב שהגיע הזמן – סליחה שאגיד את זה לכם בבוטות – אתם לא מזיזים את התחת כבר מספיק חודשים, והגיע הזמן- - -

אבישי ברוורמן: אני מבקש להגיד: את האחוריים.

אבישי ברוורמן: בעברית לא "תחת" אלא אחוריים.

<רן מלמד: אני מבקש לזוז עם הדברים האלה, ולקדם אותם.

איתן כבל: ברשותכם, אנחנו מכירים את זה, תמיד מביאים, וזה פתאום לא בדיוק, ולא דומה וכן דומה.

איתן כבל: אתם מכירם את זה.

איתן כבל: חיים פה.

איתן כבל: אין לי טענות.

איתן כבל: ותמיד בדיוק איך שהח"כ מביא, יש תזכיר שבדיוק עובר.

איתן כבל: אבל כל העניין של הצעת החוק הזו הוא לנסות לייצר פלטפורמה להתמודד רטרואקטיבית, אם בכלל, עם אקיו טק.

<ברוריה מנדלסון: אני לא מדברת על רטרו.

איתן כבל: שנייה.

איתן כבל: אני מנסה לומר לך, אני יודע מה כתוב.

איתן כבל: יחד עם זאת, גם כשכתבתי את החוק של הקלאב הוטל, לא היה כתוב שם קלאב הוטל, אלא מה שקרה, אתה חונן לאדם דעת ומלמד לאנוש בינה.

איתן כבל: כשרוצים להפעיל את הראש ולמצוא את המפתח של הדברים, זה עניין של רצון.

איתן כבל: הרי מה היתה הטענה?

איתן כבל: אני מנסה לומר, הרי כבר אני יודע שיש ירידה, והכול, ותמיד אנחנו רודפים אחרי הזנב שלנו.

איתן כבל: חקיקה היא בדרך כלל, כבר העוול נעשה.

איתן כבל: אנחנו מנסים לצמצם את העוול אחר כך למינימום אפשרי.

איתן כבל: הרי מה קורה – העולם החדש בא, עד שלומדים את המכשיר מסוים הזה, דרכו עושים עוולות.

איתן כבל: מה שאני מנסה לומר, וזה יותר חשוב לי אפילו מהעברת החוק – זה לנסות יחד לשבור את הראש.

איתן כבל: אם לא, אין לזה שום משמעות.

איתן כבל: יש לי מספיק חוקים, ואין רבים שיש להם חוקים צרכניים כמוני.

איתן כבל: לכן אני לא בעניין של אגו מולכם; אני בעניין של באמת לנסות להוביל את המהלך הזה, והצעת החוק הזו אמורה להיות פלטפורמה, אם בכלל.

איתן כבל: יכול להיות שלא.

אבישי ברוורמן: רבותיי, אני סיימתי את הדיון הכללי.

אבישי ברוורמן: אני מתחיל לקרוא את הצעת החוק, כדי שנתקדם.

אבישי ברוורמן: במקביל, איתן, מכיוון שאתה מרכיב, אני מבין, את הממשלה הבאה כבר עם מר הרצוג, יש לך לחץ על השרים המתאימים.

אבישי ברוורמן: תפעיל את כל הלחץ המתאים כדי שנוכל לקדם את זה לקריאה ראשונה.

אבישי ברוורמן: לכן אנחנו מתחילים בקריאה.

אבישי ברוורמן: בבקשה.

אבישי ברוורמן: נשאיר את זה.

אבישי ברוורמן: איתן, נשאיר לך את כל הלובי הפוליטי לבצע, כדי שנוכל מייד לקדם את זה לקריאה ראשונה.

<אתי בנדלר: אני רוצה להבין רק ברשותכם, חברי הכנסת, את משמעות ההחלטה.

<אתי בנדלר: האם ההחלטה היא ככל שהוועדה תספיק לקרוא ולתקן את הצעת החוק, לפרסם אותה לקריאה ראשונה או להמתין בכל מקרה להצעת החוק הממשלתית?

איתן כבל: נסיים, ואני אדון אתם.

אבישי ברוורמן: חבר הכנסת כבל ידון עם נציגי הממשלה, ידווח לנו, ואנחנו נחליט איך לפעול.

אבישי ברוורמן: כן.

<אתי בנדלר: הסעיף הראשון מבקש לתקן את סעיף 5 לחוק התקשורת (בזק ושידורים), וכותרת השוליים שלו היא – סעיף 5 לחוק התקשורת עניינו בקישור גומלין ושימוש במתקן בזק של אחר.

<אתי בנדלר: אני מתחילה את הקריאה.

<אתי בנדלר: בחוק התקשורת (בזק ושידורים), התשמ"ב–1982 (להלן – החוק העיקרי), בסעיף 5 – (1) בסעיף קטן (א), בהגדרה "בעל רישיון אחר", במקום "ו-(ז)" יבוא "(ז) ו-(י)"; להסביר את האמות בפסקה הראשונה סעיף קטן (א) הוא סעיף הגדרות, המשמשות לצורך אותו סעיף, ובו קיימת הגדרה של בעל רשיון אחר, נאמר בו לעניין סעיפים קטנים (ו) ו-(ז) בעל רשיון, לרבות בעל רשיון לשידורי לווין כהגדרתו בסעיף 6מג, וכאן מוצע להוסיף גם הפניה לסעיף קטן (י), שאותו מוצע להוסיף בפסקה (2) להלן.

<אתי בנדלר: אם יש בכך צורך או לא, נשמע לאחר מכן את תגובת משרד התקשורת ברשותכם.

<אתי בנדלר: אקרא עכשיו את פסקה (2).

<אתי בנדלר: הנה סעיף קטן (י), שאותו מוצע להוסיף: "(י) בעל רישיון רדיו טלפון נייד לא יספק למנוי שירות של צד שלישי שהמנוי לא ביקש במפורש לקבלו; יראו שירות של צד שלישי כשירות שנתבקש במפורש אם התקיימו כל אלה: (1) בעל הרישיון וידא שמבקש השירות הוא בגיר; (2) בעל הרישיון הבהיר למנוי, בשפה מובנת, לפני ההתקשרות, את מהות השירות ואת היותו כרוך בתשלום; (3) המנוי מסר לבעל הרישיון לפחות שניים מהפרטים האלה: (א) מספר הטלפון שלו, שביחס אליו ביקש את השירות; (ב) מספר תעודת הזהות שלו; (ג) מספר דרכון בתוקף שלו.

<אתי בנדלר: בסעיף קטן זה, "שירות של צד שלישי" – שירות שמסופק על ידי מי שאיננו בעל רישיון אחר באמצעות רשת בזק ציבורית של בעל הרישיון רדיו טלפון נייד, ושהחיוב עבורו נעשה באמצעות התשלום של המנוי לבעל רישיון רדיו טלפון נייד.

<אתי בנדלר: נקרא גם את סעיף קטן (יא) המוצע.

<אתי בנדלר: (יא) בעת התקשרות בהסכם למתן שירות למנוי או בעת שינוי בתנאיו, ימסור נציג בעל הרישיון שנתן את השירות למנוי, אף ללא בקשה ממנו, פרטים אלה: שמו המלא של הנציג, הצוות והמחלקה אליהם הוא משתייך ומספר סימוכין של הפנייה.

<אתי בנדלר: " אני חייבת כבר לציין שמקריאה שוטפת סעיף קטן (יא) אינו קשור בכלל לנושא של עסקה לרכישת שירות של צד שלישי ומסירת פרטי זיהוי למנוי, אלא דורשת בכל מקרה הזדהות של נציג בעל רשיון שנותן שירות למנוי.

<אתי בנדלר: תכף נדון, נשמע הערות, אבל לכאורה מוצע כאן דבר נוסף שאינו קשור בכלל לנושא הכללי.

אבישי ברוורמן: אם כך, עו"ד מנדלסון, עו"ד וינשטוק-טירי, אחרים, אנחנו פותחים בקריאה, התייחסות ספציפית, כדי שאת מלאכתנו כאן לגבי הדברים האלה נסיים, ואז נעצור כאן, ונעביר את זה.

אבישי ברוורמן: בבקשה, הערות לסעיף-סעיף.

אבישי ברוורמן: אנחנו פותחים.

אבישי ברוורמן: בבקשה.

<ואיל ג'יג'יני: תחילה, אנחנו חושבים שהמיקום של התיקון, כלל התיקון ממוקם בסעיף 5, וסעיף 5 מדבר על קישור גומלין ולא על הוראות צרכניות.

<ואיל ג'יג'יני: לכן אני מציע להציב את זה בהמשך, במקום שיש בו עוד הוראות צרכניות.

<אתי בנדלר: כמו מה?

אבישי ברוורמן: אני רוצה שעו"ד בנדלר תיתן לי את ההמלצה, מה לעשות בנושא.

<אתי בנדלר: ודאי שאני לא מתנגדת להצעת משרד התקשורת, למקם את זה- - -

אבישי ברוורמן: כשיגיעו הדברים, במידה, התיקון הזה יבוצע.

אבישי ברוורמן: בבקשה, תמשיך, עו"ד ג'יג'יני.

<ואיל ג'יג'יני: בנוסף, בפסקה קטנה 1(1), אנחנו מציעים לבטל את זה, בהגדרה "בעל רשיון אחר".

<אתי בנדלר: הפסקה מיותרת.

אבישי ברוורמן: 1(1) מיותרת.

אבישי ברוורמן: אנחנו מורידים אותו.

<אתי בנדלר: האם ככל שיתוסף סעיף חדש לסעיפים הצרכניים של 50 פלוס ואילך, האם יהיה צורך בהגדרה חדשה של "בעל רשיון" לצורך העניין לצורך התיקון המוצע, או יש אפשרות להסתפק בהגדרה הכללית של "בעל רשיון", שהיא הגדרה מאוד רחבה בחוק התקשורת?

<ואיל ג'יג'יני: צריך לחשוב על מי מחילים את זה.

אבישי ברוורמן: בבקשה.

<אתי בנדלר: אומר לאדוני מה אני חושבת שהבעיה כרגע.

<אתי בנדלר: נראה לי שנציגי משרד התקשורת, ואני מקווה שתצליחו לתקן אותי אם אני טועה, ואני מקווה שאני טועה, אבל כיוון שיצאו מהנחה שהתיקון המוצע לא יתקדם בדרך שהוצע, לא ייעשה תיקון במסגרת חוק התקשורת אלא במסגרת חוק הגנת הצרכן, נראה לי מההערות שאולי הם לא בדקו איך ראוי לבצע את התיקון, איך ראוי לנסח אותו במסגרת חוק התקשורת.

<אתי בנדלר: האם אני צודקת?

<אתי בנדלר: כך אני מתרשמת משפת הגוף.

<ברוריה מנדלסון: את צודקת שחשבנו שהנושא יוסדר כולו במסגרת הצעת חוק הגנת הצרכן, במסגרת התזכיר שעכשיו הופץ, וככל שהצעת החוק הזו תתקדם, נראה איך אנחנו משלבים אותה בחוק התקשורת.

אבישי ברוורמן: אני רוצה לסיים את ההקראה של הדברים עם הערות, שחלקם תלבנו גם לאחר מכן, בזמן שיש לכם.

<אתי בנדלר: אני, למשל, שואלת, האם אנחנו צריכים הגדרה מיוחדת למונח "בעל רשיון", או להסתפק בהגדרה הרחבה מאוד של "בעל רשיון" בחוק התקשורת?

אבישי ברוורמן: מה ההמלצה?

<אתי בנדלר: כי זה לא רק בעל רשיון ל- - -

<ברוריה מנדלסון: ברור.

<ברוריה מנדלסון: כל בעל רשיון לא יכול לספק שירות עבור צד שלישי, אם אין הסכמה מפורשת של המנוי.

<אתי בנדלר: כלומר אנחנו מדברים לא רק על בעל רשיון רט"ן, רדיו טלפון נייד, אלא הגדרה הרבה יותר רחבה.

איתן כבל: זוכים פה...

אבישי ברוורמן: ולא מן ההפקר.

אבישי ברוורמן: טוב.

אבישי ברוורמן: רשמת את זה?

אבישי ברוורמן: בבקשה, עו"ד ג'יג'יני.

<ואיל ג'יג'יני: בסעיף (י) זה יהיה "בעל רשיון" ולא "בעל רשיון רט"ן", כפי שנאמר.

<אתי בנדלר: זה לא יהיה סעיף (י), לא משנה.

<אתי בנדלר: במקום שבו יהיה, זה יהיה.

<אתי בנדלר: אני מבינה מה שאתר אומר.

<אתי בנדלר: זה יהיה "בעל רשיון".

<ואיל ג'יג'יני: הבעיה הבאה היא שהבקשה צריכה להיות בקשה מפורשת.

<ואיל ג'יג'יני: אין פה שום התייחסות לאיך הבקשה המפורשת אמורה להתבצע – האם זו בקשה בכתב, האם זו בקשה בעל-פה, מה קורה במצבים שהבקשה מוגשת על-ידי אתרי האינטרנט?

אבישי ברוורמן: בבקשה.

<חנה וינשטוק-טירי: יש לי בעיה עם כמה מילים עוד קודם.

<חנה וינשטוק-טירי: יש לי בעיה עם "לא יספק למנוי שירות של צד שלישי".

<חנה וינשטוק-טירי: אני חושבת שלא צריך לצמצם את זה רק לשירות של צד שלישי; גם חברת התקשורת יכולה לגבות כסף – לא יספק למנוי שירות.

אבישי ברוורמן: מקובל עליי.

<חנה וינשטוק-טירי: הצעת החוק שלנו באה לקבוע שאסור לגבות כסף, בין אם זה עבור עצמך ובין אם זה עבור אחר, אלא אם כן יש הסכמה מפורשת.

אבישי ברוורמן: אתן לך דוגמה לשחיתות.

אבישי ברוורמן: בעבר היתה שחיתות מקובלת, גם במפא"י, שאנשים היו לוקחים בשביל המפלגה או ההסתדרות.

אבישי ברוורמן: לא לכיסם.

אבישי ברוורמן: זה סוג של שחיתות אחת.

אבישי ברוורמן: היום יש סוג של שחיתות, שלוקחים לכיסם.

אבישי ברוורמן: אנחנו מגדירים ששניהם סוגי שחיתות, למרות שהמשמעות שלהם היא קצת שונה.

אבישי ברוורמן: על זה את מדברת.

אבישי ברוורמן: שני סוגים.

<אתי בנדלר: האם כשאנחנו מדברים על שירות, בין אם בחינם ובין אם בתשלום, כלומר שירות נוסף בחינם היא רשאית לספק בלי הסכמת המנוי, או רק בתשלום היא לא תהיה רשאית?

<הילה דוידוביץ- בלומנטל: בעיניי, כל שירות שלא נתבקשת במפורש, פשיטתא שצריך לקבל הסכמה.

<הילה דוידוביץ- בלומנטל: גם אם הוא בחינם.

<הילה דוידוביץ- בלומנטל: יכול להיות שמטריד אותי לקבלSMS כל חמש דקות.

<אתי בנדלר: זו גם עמדת משרד התקשורת?

אבישי ברוורמן: מקובל.

אבישי ברוורמן: עו"ד ג'יג'יני, בבקשה.

<ואיל ג'יג'יני: על הנקודה הספציפית הזו, היום כתוב שבעלי הרשיונות לא יספקו בתמורה או שלא בתמורה שירותים, למעט שירותים הניתנים בחינם לכלל המנויים, שירותים כלליים.

<אתי בנדלר: למעט, זאת אומרת למעט שירותים הניתנים בחינם לכלל המנויים.

אבישי ברוורמן: בסדר.

<ברוריה מנדלסון: נתייעץ במשרד, אם כשזה מגיע לחקיקה, אנחנו רוצים להמשיך את אותו הסדר או להחמיר אותו.

אבישי ברוורמן: ברור.

<אתי בנדלר: אז זה לא מה שאתם מציעים כרגע, אתם רק מעלים את זה לדיון, אם זה מה שראוי?

<ברוריה מנדלסון: היום הנושא של לא לספק שירות, אפילו שירות שלו, בלי הסכמה, מופיע כבר היום ברשיונות – שלא יישמע שיש ואקום.

<ברוריה מנדלסון: גם היום לפי ההוראה ברשיון אסור לבעל רשיון לספק שירות ללא הסכמת המנוי.

<ברוריה מנדלסון: שירות שנותן לכלל המנויים בחינם, לכולם, לא לאותו מנוי ספציפי, הוא רשאי לספק ללא הסכמה.

<ברוריה מנדלסון: ככל שאנחנו רוצים להרחיב את הנושא לשירותים בחינם גם בחקיקה ראשית, אנחנו מבקשים לשקול, לברר מה עמדת המשרד, ולחזור לוועדה.

אבישי ברוורמן: הדברים האלה, יהיו הערות שתעבירו לנו תוך כדי תנועה עכשיו.

אבישי ברוורמן: עו"ד הילה דוידוביץ-בלומנטל, בבקשה.

<הילה דוידוביץ- בלומנטל: אני חושבת שיכול להשתמע מהרישא כאילו הבקשה יכולה להיעשות בכל דרך שהיא, ואז הסיפא קובעת, אופן אחד של בקשה, שיראו אותה כאילו היא מפורשת, כלומר אני חושבת שצריך לכתוב במפורש, שלא יסופק למנוי שירות, אלא אם כן התקיימו התנאים הבאים.

<הילה דוידוביץ- בלומנטל: הנוסח המוצע בעיניי יכול להתפרש כאילו אפשר גם בדרך אחרת.

<אתי בנדלר: לא הבנתי.

<אתי בנדלר: תחזרי שוב על הצעתך.

<הילה דוידוביץ- בלומנטל: אני מציעה לכתוב שבעל רשיון לא יספק למנוי שירות, אלא אם כן נתקיימו כל אלו, כלומר לא לאפשר, כמו שבעיניי מתפרש מהרישא, דרך אחרת לבקשה מפורשת.

<ברוריה מנדלסון: הבקשה יכולה להיות בכתב, יכולה להיות בעל-פה.

<ברוריה מנדלסון: לא מופיע פה.

<הילה דוידוביץ- בלומנטל: אבל התנאים האלה, שתכף נדון עליהם- - -

<ברוריה מנדלסון: הם יחולו בכל בקשה.

<הילה דוידוביץ- בלומנטל: בדיוק.

<הילה דוידוביץ- בלומנטל: הם יהיו תנאי לכל בקשה.

אבישי ברוורמן: בכל דרך.

<הילה דוידוביץ- בלומנטל: עוד עניין, אנחנו ככלל, הסכמה, בקשה, לסמן "וי" איפשהו ולכתוב: אני מסכים, אנחנו בדרך כלל לא רואים את זה כהסכמה או בקשה מפורשת, ואנחנו חושבים שצריך פה לאפשר – אני לא מכירה כל כך את המטריה של הרשיונות, אבל לאפשר לקבוע מה לא ייחשב בקשה מפורשת או לחשוב על קונסטלציה, לו זה היה בחוק הגנת הצרכן הייתי אומרת שהשר רשאי לקבוע הוראות.

<הילה דוידוביץ- בלומנטל: אני לא יודעת איך זה ברשיונות.

<הילה דוידוביץ- בלומנטל: אני רוצה למנוע מצב שבו שולחים SMS וצריך לכתוב: אני מסכים, או לשלוח את הספרה 1.

<הילה דוידוביץ- בלומנטל: הרבה פעמים עמדתנו היא שזו לא הסכמה מפורשת.

אבישי ברוורמן: בהחלט.

<אתי בנדלר: מה עמדת משרד התקשורת בעניין הסכמה מפורשת?

<ואיל ג'יג'יני: היום ברשיונות מפורט איך הסכמה מפורשת אמורה להיעשות.

<ואיל ג'יג'יני: יש לנו כל מיני אפשרויות, שזה או במסמך חתום, או הודעת דואר אלקטרוני, שיחה ו-SMS כלולים.

אבישי ברוורמן: כלומר זה די פרוץ באיזושהי צורה.

<ואיל ג'יג'יני: לא פרוץ.

<ברוריה מנדלסון: מבקשים תיעוד, להראות שבאמת נשלח SMS.

<תמר פינקוס: איך הם יודעים מי שלח את ה-SMS?

<ברוריה מנדלסון: מהמכשיר, רואים.

<תמר פינקוס: אבל אם שלח את ה-SMS ילד?

<ברוריה מנדלסון: זה הסעיף הבא, איך הוא יוודא שהוא בגיר.

<ברוריה מנדלסון: נדבר עליו עוד רגע.

<הילה דוידוביץ- בלומנטל: איך את יודעת שה-SMS הגיע?

<ברוריה מנדלסון: אנחנו, מבחינת כמות התלונות, אחרי שההסדרה נכנסה לתוקף, ירדה באופן דרסטי.

<ברוריה מנדלסון: כמעט ואין.

<ברוריה מנדלסון: לגבי מספרים, נשמח להעביר לוועדה.

<ברוריה מנדלסון: הגורם הרלוונטי לא הגיע.

<ברוריה מנדלסון: אבל אין לנו, לא נתקלנו, לפחות למיטב ידיעתי, באיזושהי תלונה שמנוי טוען שהוא לא אישר ב-SMS, ובכל זאת חברה סלולרית טוענת שיש לה הוכחה שהוא אישר ב-SMS.

<תמר פינקוס: אצלנו יש.

<ברוריה מנדלסון: אז תעבירו, ונבדוק.

אבישי ברוורמן: בבקשה.

אבישי ברוורמן: עו"ד דוידוביץ-בלומנטל.

<הילה דוידוביץ- בלומנטל: לגבי הפרטים, אולי אני גולשת לפסקה (3), אבל לגבי הפרטים שאותם המנוי יידרש למסור, אנחנו מבקשים לשמור את האפשרות בהמשך, מבחינת היבטי הגנת הפרטיות, לבדוק אילו פרטים בדיוק, את אופן המסירה.

<הילה דוידוביץ- בלומנטל: הכול בשים לב לתכלית של החקיקה, אבל נמסר לי מהאחראים אצלנו על הגנת הפרטיות, שהם רוצים לבדוק את הפרטים ואת אופן- - -

אבישי ברוורמן: יש לך פה השומרת הכי גדולה על הגנת הפרטיות.

<אתי בנדלר: זה נושא שתמיד מאוד מטריד אותי, כידוע לך, אבל אילו הוראות אופרטיביות המשרד יציע לכלול בהצעת החוק כדי לוודא?

אבישי ברוורמן: כרגע אנחנו לא יודעים מהן.

<אתי בנדלר: אני בדרך כלל, כידוע, כשיש הצעת חוק פרטית של חבר כנסת, מאוד תומכת בקידום אותה הצעת חוק, וחבר הכנסת כבל מכיר אותי ויודע, אבל נדמה לי שכרגע אנחנו באמת נמצאים במצב שאנחנו קצת מדשדשים באיזשהו בוץ בלי שיש לנו כלים להכין הצעת חוק רצינית.

<אתי בנדלר: מעלים פה סוגיות שונות, כי כיוון שנציגי הממשלה יצאו מהנחה שהעיגון של הנושא ייעשה במסגרת הצעת חוק הגנת הצרכן, הם לא נערכו לבצע- - -

<ברוריה מנדלסון: לא שלא ציפינו, וגם בתחום התקשורת יש כבר הסדרה מאוד ספציפית ברשיונות.

אבישי ברוורמן: אני לא מסתכל על העבר אלא אני מסתכל איך להתקדם עכשיו כדי לגמור את זה.

אבישי ברוורמן: בבקשה.

<תמר פינקוס: אני רוצה לומר משהו לגבי SMS, ואני רוצה לחזק את מה שאומרת הילה.

<תמר פינקוס: אני מקבלת את זה שהתלונות ירדו, אבל היא לא הנותנת ש-SMS הוא הליך תקין או שאפשר לסמוך עליו.

<תמר פינקוס: בהרבה מאוד הליכים של בתי משפט, של פתיחת כתבי טענות, של שליחת הזמנות הודעה ב-SMS אינה נחשבת אישור קבלה, ואנחנו מדברים על כסף, אז בניירת ובהופעה זה לעולם לא אישור, ולכסף, כשדורשים ממנו הודעה של התקשרות בעסקה, זה הופך להיות לאישור.

<תמר פינקוס: לכן אני חושבת שעניין של הודעה והתקשרות, שיבוא לי מישהו מחברת הטלפון ויגיד: הנה, אבל אני שלחתי – לא יכול להיחשב כהודעה וקבלה, וזה צריך למות מן העולם.

אבישי ברוורמן: טוב.

אבישי ברוורמן: רן מלמד, בבקשה.

<רן מלמד: אני חושב שאם קוראים את הסעיפים, בעיקר אם סעיף (2) קטן, "בעל רשיון הבהיר למנוי בשפה מובנת", וקוראים סעיפים אחרים, אני חושב שדי ברור שהכוונה שלנו פה היא לא להעברה, לקבל אישורים אלקטרוניים; הכוונה היא חד-משמעית שתהיה אינטראקציה בין נציג לבין הלקוח, אינטראקציה של שיחת טלפון או משהו.

<רן מלמד: הרי אנחנו גם רוצים שהנציג יזדהה.

<רן מלמד: לא סתם הוספנו את הסעיף הזה.

<רן מלמד: אנחנו לא רוצים פה מסרונים.

<רן מלמד: אנחנו לא מחפשים לעשות את הדרך הקלה; אנחנו מחפשים לעשות פה את הדרך היותר מורכבת, כדי שמי שבסופו של דבר יצרוך את השירות הזה, יידע שחתם עליו, יידע שאכן ביקש אותו.

<רן מלמד: והספק יידע שהוא אכן עשה את אותן פעולות כדי לקבל אותו, ולכן אני חושב, שהמילה המפורשת, אם מתייחסים לשאר הסעיפים, היא בדיוק הדבר הזה.

<רן מלמד: אנחנו לא מדברים על מסרונים ועל להכניס משהו בצורה פשוטה אלא בהחלט להקשות.

<רן מלמד: זה המכלול שצריך להסתכל עליו.

<תמר פינקוס: אני רוצה רק להוסיף עוד משהו, אילו זה היה בחוק הגנת הצרכן, זה יכול היה לבוא בסינרגיה לאותה הצעת החוק שאנחנו דנים בה היום לחיוב הקלטות של שיחות, ולכן בהנגשתן לצרכנים.

<תמר פינקוס: הדברים הללו היו יכולים להשלים אחד את השני להוכחת הדברים.

<ברוריה מנדלסון: אז נציין שגם אצלנו ברשיון, ככל שהבקשה היא בשיחת טלפון, יש צורך לשמור הקלטה.

<תמר פינקוס: אצלנו יש חובה.

<ברוריה מנדלסון: גם אצלנו, ברשיון.

<ברוריה מנדלסון: איך בעל הרשיון יוכיח שהיתה בקשה?

איתן כבל: מרוב שאתם ערוכים ומסודרים, כולה רציתי להביא פה סגירה של פינה.

<ברוריה מנדלסון: נשמע שרוצים לצמצם.

איתן כבל: שנייה.

איתן כבל: אני רוצה לדעת כמה זמן אתם יכולים להגיד, שאתם יכולים להביא את זה לקריאה ראשונה, בלי להתנשם...

<תמר פינקוס: אנחנו לא מתנשמים, לנשום מותר לנו?...

<תמר פינקוס: נענה: אמרה חנה קודם, אני העברתי את התזכיר, עברו 21 יום לתגובת המשרדים.

אבישי ברוורמן: רבותיי, אני הולך לסגור את הישיבה הזאת, אבל אני רוצה לתחם את זה, כמו שעשינו בדברים אחרים.

אבישי ברוורמן: עו"ד טירי-וינשטוק, לוח זמנים.

<חנה וינשטוק-טירי: מה שנותר לנו, עברו 21 יום.

<חנה וינשטוק-טירי: אנחנו צריכים לעבוד על נוסח החוק עם מחלקת נוסח, להעביר את זה לוועדת שרים לחקיקה, ואז זה אמור - - -

אבישי ברוורמן: הערכת לוח זמנים, שאוכל לתחום?

אבישי ברוורמן: תני לי מספר.

אבישי ברוורמן: אני אקבע.

אבישי ברוורמן: תמליצי לי.

<חנה וינשטוק-טירי: חודש ימים.

אבישי ברוורמן: חודש ימים זה נמצא על השולחן כאן.

אבישי ברוורמן: אם לא, נעביר את זה ככה.

איתן כבל: תודה, להתראות.

אבישי ברוורמן: תודה רבה, הישיבה נעולה.